สวัสดีค่ะ ส่วนตัวเป็นคนผมหนา(มาก) แต่ผมก็ร่วงเยอะมากแบบมากจริง(ส่วนใหญ่จะเส้นผมจะขาด) แค่เอาสางๆผมก็หลุดแล้ว แต่ก็เกิดขึ้นมาเยอะเช่นกันค่ะ เลยดูเป็นคนผมหนาดูเหมือนปกติดี แต่สงสัยว่ามันถือผิดปกติไหมคะ การที่ผมร่วงง่ายและเยอะแบบนี้
สวัสดีค่ะ หากผมไม่ได้ร่วงออกมาทั้งเส้น แต่ร่วงในลักษณะที่เกิดจากผมขาด แต่โคนผมยังคงอยู่ ถือว่าไม่ได้มีอาการของผมร่วง ซึ่งอาจเกิดได้จากสาเหตุ เช่น ผมแห้งเปราะจากสาเหตุต่างๆ เช่น การสระผมด้วยน้ำร้อน ใช้ไดร์เป่าผมประจำ ใช้เครื่องหนีบผม เครื่องม้วนผมประจำ การตากแดด ว่ายน้ำบ่อย การทำสีผม เป็นต้น หรือมีติดเชื้อราที่หนังศีรษะ แต่ก็จะต้องมีการคันมากร่วมด้วยแต่หากผมร่วงออกมาทั้งเส้น คือเห็นปลายรากผมที่เป็ยตุ่มสีขาวๆ ร่วมด้วย โดยร่วงเกินวันละ 100 เส้น และติดต่อกันหลายวัน ด็ถือว่าเกิดผมร่วงผิดปกติ ซึ่งสาเหตุมีมากมาย เช่น พันธุกรรม ความไม่สมดุลของฮอร์โมน มีโรคทางกายต่างๆ เช่น ภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย) โรคภูมิแพ้ตนเอง โรคสะเก็ดเงิน โรคมะเร็ง เป็นต้น หรือเกิดการใช้สารเคมีกับผมมากเกินไป เช่น การย้อมผม การดัดผม การยืดผม ที่บ่อยเกินไป หรือการเจ็บป่วยทางจิตใจที่รุนแรง เช่น ภาวะเครียดรุนแรง เป็นต้นดังนั้น หากผมหลุดร่วงออกมาทั้งเส้น จนผมบางลง ก็ควรไปพบแพทย์เพื่อหาสาเหตุและรักษา แต่หากผมไม่ได้ร่วงทั้งเส้น แต่หักหรือขาดกลาง ก็ควรดูแลให้ผมไม่แห้งเสีย โดยการหลีกเลี่ยงปัจจัยต่างๆ ดังที่กล่าวไปค่ะ